פיתון גמדי

פיתון גמדי (שם מדעי: Antaresia perthensis) הוא מין של נחש ממשפחת הפיתוניים החי במערב אוסטרליה.
 מאפיינים 
זהו הפיתון הקטן ביותר בעולם ואורכו מגיע ל-50 ס"מ בלבד ולמשקל של 210 גרם (בהשוואה, המין הארוך ביותר במשפחה, פיתון מרושת יכול להגיע לאורך של 7.9 מ'). פיתונים אלה הם אדמדמים או כתומים בצבעם, כשפרטים בוגרים הופכים למעט יותר כהים מאחרים, ובעלי כתמים חומים לאורך הגוף עד לזנבם המעוגל. הם פעילים בעיקר בלילה.

תפוצתם היא במערב אוסטרליה ובכמה איים בחופים לידה באזורים טרופיים. תפוצתו העיקרית היא באזורי סלעים, במערות ובתלי טרמיטים. הם ניזונים מטרף קטן הכולל יונקים וזוחלים קטנים.

הנקבה מטילה 6 ביצים באדמה שבוקעות כעבור חודשיים.

קישורים חיצוניים

הערות שוליים

קטגוריה:טקסונים שתוארו בידי אוליב גריפית סטול
קטגוריה:פיתוניים
קטגוריה:אוסטרליה: זוחלים
קטגוריה:בעלי חיים שתוארו ב-1932